શારીરિક આરોગ્યથી અઢળક કાર્યો થઈ શક્તા હોવાથી એ સારી બાબત ગણાય છે તો એની પ્રાપ્તિને કહેવાય છે શારીરિક આરોગ્યસંપત્તિ, પ્રભાવશાળી દેખાવ- રૂપનાં કારણે સામી વ્યકિત અનાયાસે પ્રભાવિત થઈ જતી હોવાથી એ સારી બાબત ગણાય છે તો એની પ્રાપ્તિને કહેવાય છે રૂપસંપત્તિ, સર્વત્ર પ્રશંસા- તારીફ થતી રહેવાથી લોકપ્રિયતા સારી બાબત ગણાય છે તો એની પ્રાપ્તિને કહેવાય છે યશ- કીર્તિસંપત્તિ, કઠિનમાં કઠિન સમસ્યાઓ- ગૂંચવણો આસાનીથી ઊકેલી શકવાનાં કારણે તીવ્ર બુધ્ધિમત્તા સારી બાબત ગણાય છે તો એની પ્રાપ્તિને કહેવાય છે બુધ્ધિસંપત્તિ.